Боян Бойчев
Ритуал

chitanka.info

Казват, че уморените коне

Хуманно ги убиват.

А аз се чувствам уморен,

А аз се чувствам обезсилен.

Конницата литва надалече,

Към триумф или към гибел,

Само мен ме няма вече,

Изтрива вятър мойте дири.

Хоризонтът днес е ален.

Аз бях весел ветрогон.

Жребец не става кон товарен

И вечно дири хоризонта.

Главата ми тежи от мисли,

Навън светът е вече друг,

Губя всичко, но не искам,

Но не мога никога да бъда друг.

Уморените коне земята рият,

Чуят ли познат сигнал,

И тръгват пак, пак въздух пият

В магичен, вечен ритуал!

есента на 2005 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.